alexandrainst/scandi-wiki huggingface dataset:
Leith Cove

Leith Cove er ei vik i den nordaustlege delen av Paradise Harbor i Antarktis, langs vestkysten av Graham Land. Ho vart truleg namngjeven av kvalfangarar som opererte i nærleiken etter Leith i Skottland, som var heimehamna til kvalfangarselskapet Salvesen and Co..

Kjelder

Viker i Graham Land
Danco Coast
Lester Cove

Lester Cove er ei vik i den sørlegaste delen av Andvord Bay, på vestkysten av Graham Land. Ho vart kartlagd av Belgica-ekspedisjonen under Gerlache, 1897-99. Ho vart namngjeven av United Kingdom Antarctic Place-Names Committee (UK-APC) i 1960 etter Maxime C. Lester (1891–1957), som i lag med T.W. Bagshawe overvintra ved nærliggande Waterboat Point i 1921.
 

Viker i Graham Land
Danco Coast
Samferdsel

Samferdsel eller samferdsle er ferdsel eller samkvem mellom to eller fleire stader. Omgrepet er også nytta som ei nemning på dei næringane som lever av å transportere personar eller gods. Ordet kommunikasjon er ofte nytta som synonym til samferdsel.

Viktige delar innan samferdselen femner jernbane og vegtransport på land, sjøfart og luftfart. Post og telekommunikasjonar er rekna som særskilde delar innan samferdselen.

Sjå òg 
 Jernbane
 Luftfart
 Postvesen
 Sjøfart
 Telekommunikasjon
 Vegtransport

Kjelder
Reiarlag

Reiarlag er eit firma som driv skipsfart. 

Eit reiarlag kan mellom anna organiserast som enkeltpersonforetak eller aksjeselskap. Nokre kjende nordiske reiarlag er det norske Wilh. Wilhelmsen og det danske A.P. Møller-Mærsk.

Kjelder 
Denne artikkelen bygger på «Rederi» frå ,  den 23. november 2012.  
 
 

Sjøfart
Reiar

Reiar eller skipsreiar er etter sjørettsleg terminologi den eller dei personane som utstyrer og driv eit skip for eiga rekning. 

Normalt er reiaren også eigaren av skipet, men det kan også berre vere leigd inn eller vere rekvirert til bruk. Det er reiaren som tilset skipsførar og mannskap og som ber husbondsansvaret for dei. Reiaren kan vere ein enkeltperson eller ei sammenslutning, til dømes eit ansvarleg selskap eller eit aksjeselskap.

Kjelder 
 

Sjøfart
Kolbotnbrev

Kolbotnbrev og andre Skildringar er ei bok av Arne Garborg, utgitt i 1890 av Mons Litleré. Boka er forma som i ei samling brev forfattaren tidlegare hadde sendt til avisa Fedraheimen, men breva vart revidert før boka kom ut. I Kolbotnbrev møter me humoristen Garborg, som leikent fortel om livet som nygift (med Hulda Bergersen), om det å bli far og den første tida i fjellstova Kolbotn i Tynset.

Bakgrunnsstoff 
 Kolbotnbrev i digitalisert utgåve hjå Nasjonalbiblioteket

Bøker frå 1890
Arne Garborg
Tynset kommune
Interkommunalt arkiv

Interkommunale arkiv er sjølvstendige organisasjonar som arbeider med arkivrådgjeving og andre arkivfaglege tenester for eigarane. Namna vert ofte forkorta IKA, fylgt av namnet på fylket eller området organisasjonen dekkjer, til dømes IKA Rogaland, IKA Opplandene (Fylkesarkivet i Oppland). Eit IKA kan dekkje eitt eller fleire fylke, og sett bort frå Akershus finst det interkommunale arkiv som dekkjer alle fylka i Noreg. 

Eit IKA har som regel to hovudoppgåver: rådgjeving og depotoppgåver. Rådgjevingsrolla består i arkiv planlegging, opplæring og rettleiing i arkivsystem og arkivrutinar og hjelpe til med anna arkivarbeid, i samsvar med arkivlova med forskrift. Depotoppgåva inneber å ta vare på og tryggja kommunalt arkivmateriale og sørgje for at det vert tilgjengeleg for ettertida, jamfør føremålsparagrafen i arkivlova.

Kjelder 

Arkiv i Noreg
Gjesdal Brass Band

Gjesdal Brass Band er eit brassband som blei oppretta i 2001 då Ålgård Musikkkorps slo seg saman med Oltedal Musikkorps. Korpset er frå Gjesdal kommune i Rogaland. Korpset har ein brei medlemsmasse og har medlemmar frå heile Jæren, frå Stavanger i nord til Hå i sør. Jonas Skartveit Rogne er dirigent og korpset har i dag 32 aktive medlemmar. Korpset deltar årleg i NM for brassband og har dei siste åra stilt i 2. divisjon. 

Gjesdal Brass Band har som målsetting å skape gode opplevingar for publikum og medlemmar, både musikalsk og sosialt.

Referansar

Bakgrunnsstoff 
 Nettstaden til Gjesdal Brass Band 

Gjesdal kommune
Lindblad Cove

Lindblad Cove er ei vik mellom Almond Point og Auster Point i Charcot Bay på Trinityhalvøya. Ho vart namngjeven av Advisory Committee on Antarctic Names (US-ACAN) i 1995 til minne om Lars-Eric Lindblad (1927–94), ein pioner innan turisme i Antarktis. Lindblad leia det første cruiset til Antarktis i 1966 og var leiar for utviklinga av turisme i området med omsyn til miljøet. 
 

Viker i Graham Land
Geografi på Trinityhalvøya
Loudwater Cove

Loudwater Cove er ei lita vik med opning mot vest like nord for Norsel Point langs sørvestkysten av Île Anvers i Antarktiske Arkipel. Ho vart kartlagd i 1955 av Falkland Islands Dependencies Survey (FIDS) og fekk dette namnet av lyden som sjøen gav når han slo inn i vika. 

Viker i Graham Land
Geografi i Antarktiske Arkipel
Mascias Cove

Mascias Cove er ei vik på vestkysten av Graham Land like aust for Mount Banck. Ho vart først grovt kartlagd av Belgica-ekspedisjonen under Gerlache, 1897–99, og sidan av den skotske geologen David Ferguson, 1913-14. Ho er kalla opp etter løytnant Eladio Mascias på slepebåten under Den argentinske antarktisekspedisjonen i  1949-50.

Viker i Graham Land
Danco Coast
Mindya Cove

Mindya Cove (bulgarsk залив Миндя, ‘Zaliv Mindja’) er ei 2,4 km brei vik som trengjer 1,5 km inn på nordvestkysten av Tower Island i Antarktiske Arkipel i Antarktis. Ho ligg mellom Cape Leguillou og Kranevo Point.

Vika er kalla opp etter busetnaden Mindya nord i Bulgaria.

Kjelder
 Mindya Cove. SCAR Composite Gazetteer of Antarctica.

Viker i Graham Land
Geografi i Antarktiske Arkipel
Bulgaria og Antarktis
Moraine Cove

Moraine Cove er ei lita vik ved nordenden av Mikkelsen Bay langs vestkysten av Graham Land. Ei morene går ned til vika frå sørvestenden av Pavie Ridge. Namnet kjem frå Moraine Point, som professor Robert L. Nichols frå Ronne antarktiske forskingsekspedisjon (RARE) nytta då han utforska geologien i området i 1947. 

Viker i Graham Land
Fallières Coast
Mutton Cove

Mutton Cove er ein ankerplass 1 km nordaust for sørenden av Beer Island i Biscoe Islands. Vika er danna av fire småøyar, Harp, Upper, Cliff og Girdler Islands. Beer Island vernar vika frå vest. Ho vart kartlagd i 1936 av British Graham Land Expedition (BGLE) under Rymill og namngjeven etter forslag frå løytnant R.G.D. Ryder i Royal Navy.

Viker i Graham Land
Geografi på Biscoe Islands
Nemo Cove

Nemo Cove er ei vik midtvegs langs austsida av Pourquoi Pas Island, utanfor vestkysten av Graham Land. Ho vart først kartlagd i 1936 av British Graham Land Expedition (BGLE) under Rymill. Ho vart kartlagd på ny i 1948 av Falkland Islands Dependencies Survey (FIDS) og kalla opp etter kaptein Nemo, som laga og var kaptein på Nautilus i Jules Verne-romanen En verdensomseiling under havet. Andre terrengdetaljar på øya er kalla opp etter karakterar i denne boka. 

Viker i Graham Land
Fallières Coast
Odrin Bay

Odrin Bay (bulgarsk Одрински залив, ‘Odrinski Zaliv’) er ei 10 km brei vik som trengjer 7 km Nordenskjöld Coast i Graham Land i Antarktis. Ho ligg sørvest for Fothergill Point.

Vika er kalla opp etter busetnadane Odrintsi nordaust og sør i Bulgaria.

Kjelder

 Odrin Bay. SCAR Composite Antarctic Gazetteer.

Viker i Graham Land
Bulgaria og Antarktis
Nordenskjöld Coast
Orne Harbour

Orne Harbour er ei vik på vestkysten av Graham Land vest for Mount Fourcade, og 2 nautiske mil (3,7 km) sørvest for Cape Anna. Ho vart oppdaga av Belgica-ekspedisjonen under Gerlache i 1898. Namnet Orne Harbour vart truleg nytta av norske kvalfangarar, fordi det vart nytta av den skotske geologen David Ferguson under den geologiske undersøkinga hans ombord på kvalbåten «Hanka» i 1913.

Viker i Graham Land
Danco Coast
Oscar Cove

Oscar Cove er ei vik like vest for Garzon Point sør i Paradise Harbor ved Danco Coast i Graham Land. Vika vart kalla Caleta Oscar av Den argentinske antarktisekspedisjonen 1949–50 etter førenamnet til nestkommanderande på ekspedisjonsskipet Chiriguano som vart nytta til kartlegginga av området. 

Viker i Graham Land
Danco Coast
Caleta Oviedo

Caleta Oviedo er ei vik på nordaustenden av Seymour Island, søraust for Cape Wiman. Vika was kalla Caleta Oviedo i 1979 etter ein argentinsk sjømann som døydde i Antarktis. 

|

Viker i Graham Land
Geografi på James Ross-øyane
Palakariya Cove

Palakariya Cove (bulgarsk залив Палакария, ‘Zaliv Palakarija’) er ei 3,2 km brei vik som trengjer 2 km inn på nordvestkysten av Île Liège i Antarktiske Arkipel i Antarktis. Ho har innløp sør for Bebresh Point.

Vika er kalla opp etter Palakarija vest i Bulgaria.

Kjelder
 Palakariya Cove. SCAR Composite Gazetteer of Antarctica.

Viker i Graham Land
Geografi i Antarktiske Arkipel
Bulgaria og Antarktis
Petrel Cove

Petrel Cove er ei lita vik ved vestenden av Dundee Island mellom Welchness og Diana Reef. Vika ligg like ved den argentinske stasjon «Petrel», som vart oppretta i 1951-52, og som vika har fått namn etter.

Kjelder

Viker i Graham Land
Geografi i Joinville Island-gruppa‎
Piccard Cove

Piccard Cove er ei vik mellom O'Neal Point i nordvest og Sophie Cliff i nordaust, og utgjer den sørlegaste delen av Wilhelmina Bay, langs vestkysten av Graham Land. Ho vart kartlagd av Belgica-ekspedisjonen under Gerlache, 1897-99. Ho vart namngjeven av United Kingdom Antarctic Place-Names Committee (UK-APC) i 1960 etter Auguste Piccard, ein sveitsisk fysikar som studerte stratosfæren og som nådde i høgd på 18 km i ein hydrogenfyllt ballong i 1931.

Viker i Graham Land
Danco Coast
Ploski Cove

Ploski Cove (bulgarsk залив Плоски, Zaliv Ploski) er ei 1 km brei vik som trengjer 900 m inn på nordaustkysten av Tower Island i Antarktiske Arkipel i Antarktis like nord for Harmanli Cove og aust for Mindya Cove.  Ho har innløp nordvest for Traverso Point. 

Vika er kalla opp etter busetnaden Ploski sørvest i Bulgaria.

Kjelder
 Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)
 SCAR Composite Gazetteer of Antarctica.

Viker i Graham Land
Geografi i Antarktiske Arkipel
Bulgaria og Antarktis
Masahiko Harada

Masahiko Harada () er ein  japansk, tidlegare skihoppar frå Kamikawa på Hokkaido. Han vann to VM-gull, fyrst i Falun 1993 i normalbakken og sist i Trondheim 1997 i storbakken. Under vinter-OL 1998 i Nagano sikra han OL-gull for Japan i laghopping. Mellom 1993 og 1999 vann Harada ni medaljar i ulike ski-VM og vinter-OL; fem av medaljane var individuelle prestasjonar, dei fire andre vann han i lag med hoppkameratar frå Japan. Han deltok i alle vinterolympiadane frå 1992 og 2006.

Aktiv
Harada vart nummer fire i den tysk-austerrikske hoppveka 1992/93, noko som skulle verte hans beste plassering i hoppveka. Under verdsmeisterskapen 1993 i Falun overraska han stort, etter å ha vorte nummer fire i storbakken gjekk han heilt til topps i normalbakken.

Harada vert mellom anna hugsa for kollapsen i avslutninga av laghopptevlinga under OL på Lillehammer i 1994. Det japanske laget leia suverent før det siste hoppet i den store bakken. Harada, ankermannen, hadde hoppa 122 meter i sitt fyrste hopp og trong berre å hoppe om lag 105 meter i siste omgangen for å sikre gullet. Harada feila og landa på 97,5 meter, dermed gjekk OL-gullet til Tyskland.

Fyrst i desember 1995 vann Harada sitt fyrste verdscuprenn. Sidan i same sesongen gjekk han til topps i ytterlegare tre renn, medan dei siste fem verdscupsigrane kom i OL-sesongen 1997/98. I mellomtida vann Harada eit nytt, noko overraskande verdsmeisterskap i skihopping, då han i Trondheim i 1997 vann hopprennet i storbakken under ski-VM i Trondheim. Tidlegare i meisterskapen hadde han teke sølvmedaljen i normalbakken, berre overgått av Janne Ahonen frå Finland, og han hadde vunne sølv i laghoppinga.

I 1998 fekk Harada bronsemedaljen i storbakke-tevlinga under OL, som gjekk i heimlandet hans. Berre landsmannen Kazuyoshi Funaki og Jani Soininen frå Finland hoppa betre. Harada vart dessutan nummer fem i normalbakken. I same meisterskapen fekk Harada atter sjansen til å vinne OL-gull i laghopp. Det fyrste hoppet hans målte berre 79,5 meter og laget fall frå fyrste- til fjerdeplass. I sitt andre hopp klemde han til med bakkerekord; 137 meter. Lagkameraten Kazuyoshi Funaki sikra så gullet med eit hopp på 125 meter, den fyrste olympiske gullmedaljen i hopp for Japan sidan OL i Sapporo 1972. Dei andre på laget var Takanobu Okabe og Hiroya Saitō. Sesongen 1997/98 vart Harada nummer fire i den totale verdscupen, hans beste plassering i verdscupen nokon gong. 

Harada kom på bronseplass i hopprennet i normalbakken under ski-VM 1999 i Ramsau. Han var i same verdsmeisterskapen atter ein gong med på eit japansk lag som tok medalje i lagtevlinga, denne gongen eit VM-sølv.

Harada la opp i 2006.

Verdscupsigrar

Kjelder
Denne artikkelen bygger på «Masahiko Harada» frå ,  den 23. november 2012.  
 

Japanske skihopparar
Olympiske meistrar for Japan
Deltakarar under vinter-OL 1992
Deltakarar under vinter-OL 1994
Deltakarar under vinter-OL 1998
Deltakarar under vinter-OL 2002
Deltakarar under vinter-OL 2006
Port Circumcision

Port Circumcision er ei vik på søraustsida av Petermann Island i Wilhelm Archipelago. Ho vart oppdaga 1. januar 1909 av Den franske antarktisekspedisjonen under Charcot, som namngav ho etter heilagdagen, omskjeringsfest, då ho først vart oppdaga. Vika var base for skipet «Pourquoi-Pas?» vinteren 1909.

Viker i Graham Land
Geografi på Wilhelm Archipelago
Hamner i Graham Land
Providence Cove

Providence Cove er ei vik som grensar til isveggane som ligg ved foten av Remusbreen i sørausthjørnet av Nenyfjorden, langs vestkysten av Graham Land. Ho vart først grovt kartlagd i 1936 av British Graham Land Expedition (BGLE) under Rymill. Ho vart kartlagd på ny i 1940-41 av medlemmar frå U.S. Antarctic Service (USAS), og ho fekk dette namnet av dei fordi det såg ut til å vere lagnaden som gjorde at dei fann ein stad for East Base så lett og raskt. Providence er eit engelsk ord for «lagnad» eller «forsyn». Ein fann derimot etter kvart ut at basen likevel ikkje høvde seg som base. 

Viker i Graham Land
Fallières Coast
Recess Cove

Recess Cove er ei vik på austsida av Charlotte Bay, langs vestkysten av Graham Land. Ho vart kartlagd av Falkland Islands Dependencies Survey (FIDS). Recess er eit engelsk ord for søkk eller bukt.
 

Viker i Graham Land
Danco Coast
Retizhe Cove

Retizhe Cove (bulgarsk залив Ретиже, ‘Zaliv Retizje’) er ei 5.8 km brei vik som trengjer 6,2 km inn på sørkysten av Trinityhalvøya i Graham Land i Antarktis. Ho er ein del av Duse Bay mellom Boil Point i vest og Garvan Point i aust.

Vika er kalla opp etter elva Retizje i Pirinfjella sørvest i Bulgaria.

Kjelder
 SCAR Composite Antarctic Gazetteer.

Viker i Graham Land
Geografi på Trinityhalvøya
Bulgaria og Antarktis
Rum Cove

Rum Cove er ei vik på nordvestkysten av James Ross Island mellom Tumbledown Cliffs og Cape Obelisk. Ho fekk dette namnet i 1983 av United Kingdom Antarctic Place-Names Committee (UK-APC) fordi andre stadnamn i området er kalla opp etter alkoholhaldige drykk. 
 

Viker i Graham Land
Geografi på James Ross Island
Diskografien til vinnarane av Eurovision Song Contest

Diskografien til vinnarane av Eurovision Song Contest gjev oversyn over diskografien til vinnarane av Eurovision Song Contest.

Kjelder

Fotnotar

Eurovision Song Contest
«Pourquoi-Pas?»

«Pouquoi-Pas?» IV (Kvifor ikkje?) var ein tremasta bark som vart bygd til den franske legen og utforskaren Jean-Baptiste Charcot og Den andre franske antarktisekspedisjonen hans i 1908–1910. Seinare vart skipa nytta på ei rekkje vitskaplege ekspedisjonar, hovudsakleg i arktiske strøk. Charcot omkom då skipet forliste den 16. september 1936 på veg frå Reykjavik til St. Malo.

Historie 
Etter å ha gjennomført ein ekspedisjon til Antarktis 1903–1905, byrja Charcot i 1907 å planleggje ein ny ekspedisjon. Ekspedisjonsskipet vart bygt i St. Malo av François Gautier og vart utstyrt med blant anna hjelpemotor, tre laboratorium og bibliotek. Frå 1908 til 1910 gjennomførte Charcot ein ekspedisjon til vestsida av Antarktishalvøya med overvintring på Petermann Island. Skipet vendte attende til Frankrike i 1910 lasta med vitskaplege prøvar. Ekspedisjonen hadde fullført kartlegging av Aleksanderøya og gjort fleire geografiske oppdaginga.

I 1912 vart «Pourquoi-Pas?» det første skuleskipet til den franske marinen. Frå 1918 til 1925 gjennomførte Charcot ei rekkje vitskaplege reiser til Nordatlanteren, Den engelske kanalen, Middelhavet og Færøyane, hovudsakleg for å studere petrologi og geologi i havdjupet ved hjelp av tråling.

Frå 1925 og utover fortsette Charcot å leie ekspedisjonar med «Pourquoi Pas?» i arktiske strøk, men han hadde ikkje lenger kommandoen over skipet. I 1926 utforska han austkysten av Grønland og førte tilbake mange fossil og prøver av insekt og flora.

I 1928 sette «Pourquoi-Pas?» ut for å leite etter det franske sjøflyet «Latham 47» med Roald Amundsen om bord, som sjølv var på leting etter italienaren Umberto Nobile som ingen hadde høyrt frå under forsøket på å krysse Nordpolen i luftskipet «Italia».

I 1934 utstyrte Charcot «Pourquoi-Pas?» for ein etnografisk studie på Grønland, leia av Paul-Émile Victor som var eit år i Angmagssalik saman med inuittfolket. Året etter vende Charcot tilbake med skipet for å oppsøkja Victor og følgjet hans, og byrja å kartleggje regionen. Den 16. september same år slapp skipet  så vidt unna eit kraftig lågtrykk som herja kysten av Island.

Den 13. september 1936 kom «Pourquoi-Pas?» fram til Reykjavik for å bunkre etter å ha levert vitskapleg utstyr til Victors ekspedisjon. Skipet gjekk vidare mot St. Malo to dagar seinare, med den 16. september kom skipet ut for ein storm og gjekk på eit rev utanfor Mýrar ved Álftanes på vestkysten av Island. 23 menn gjekk ned med skipet, og ytterlegare 17 omkom før hjelpa nådde fram. Den einaste som overlevde var rormannen Eugène Gonidec. Den 69 år gamle Charcot var blant dei omkomne.

Pourquoi Pas Point og Pourquoi Pas Island vart seinare kalla opp etter skipet.

Kjelder

Denne artikkelen bygger på ««Pourquoi-Pas?»» frå ,  den 23. november 2012. 
 oppgav desse kjeldene:

Bakgrunnsstoff 
  Le Pourquoi-Pas? Gabiers de la Chimère
   Le Pourquoi Pas? en Antartique Pourquoi Pas L'Antartique
  Rapport sur les circonstances du naufrage du "Pourquoi-pas?" Rapport om forliset av Eugène Gonidec, den eneste overlevende

Polarskuter
Skip frå 1908
Skip sluttsegla 1936
Franske skip

is:Pourquoi-Pas ?
Saint Martha Cove

Saint Martha Cove er ei lita, nesten lukka vik på nordvestsida av Croft Bay, like sør for Andreassen Point på James Ross Island. Ho er nedteikna på eit argentinsk kart frå 1959, truleg etter St. Marta, syster til Maria og Lasarus.

Viker i Graham Land
Geografi på James Ross Island
Sally Cove

Sally Cove er ei vik på nordvestkysten av Horseshoe Island, utanfor Graham Land. Ho fekk dette namnet av United Kingdom Antarctic Place-Names Committee (UK-APC) fordi vika vart nytta av alle hundesledeturar som forlet øya frå den nærliggande Falkland Islands Dependencies Survey (FIDS)-stasjonen lenger nord. Sally er eit engelsk ord for «utfall». 

Viker i Graham Land
Fallières Coast
Salvesen Cove

Salvesen Cove er ei vik heilt sør i Hughes Bay, langs vestkysten av Graham Land. Vika vart delvis skissert på kart laga under Belgica-ekspedisjonen under Gerlache, 1897-99. Ho vart truleg namngjeven av kvalfangarar som opererte i nærleiken etter Salvesen and Company, som var kvalfangarar frå Leith i Skottland.

Viker i Graham Land
Danco Coast
Stader i Antarktis kalla opp etter nordmenn
Scree Cove

Scree Cove er ei vik på sørvestsida av Blaiklock Island i Graham Land. Ho vart kartlagd av Falkland Islands Dependencies Survey (FIDS) frå landmålingar og flyfoto, 1948–59, og kalla opp den iaugefallande steinura på sørsida av vika. «Steinur» heiter scree på engelsk. 

Viker i Graham Land
Fallières Coast
Shelter Cove

Shelter Cove er ei lita vik på nordsida av Prince Gustav Channel, mellom Chapel Hill og Church Point på Trinityhalvøya. Namnet vart gjeve av United Kingdom Antarctic Place-Names Committee (UK-APC) og fekk dette namnet fordi ho er den einaste delen av denne kysten som gjev nok ly mot dei rådande sørvestlege vindane slik at ein kunne opprette ein god leirstad. Shelter er eit engelsk ord for «ly». 

Viker i Graham Land
Geografi på Trinityhalvøya
Shumskiy Cove

Shumskiy Cove er ei vik sør i Hanusse Bay på nordvestsida av Arrowsmith Peninsula i Graham Land. Ho vart kartlagd av Falkland Islands Dependencies Survey (FIDS) frå landmålingar og flyfoto, 1956-59. Ho vart namngjeven av United Kingdom Antarctic Place-Names Committee (UK-APC) etter Petr A. Sjumskij, ein russisk glasiolog som i 1955 gav ut ein viktig artikkel om petrologien til is. 

Viker i Graham Land
Loubet Coast
Skontorp Cove

Skontorp Cove er ei vik i Paradise Harbor, som ligg 2 nautiske mil (3,7 km) søraust for Bryde Island langs vestkysten av Graham Land. Ho er kalla opp etter Edvard Skontorp, ein dyktig norsk kvalskyttar, som var kaptein på ein kvalbåt for Salvesen and Co. frå Leith i Skottland.

Kjelder

Viker i Graham Land
Danco Coast
Stader i Antarktis kalla opp etter nordmenn
Edvard Skontorp

Edvard Skontorp (f. 1885) var ein norsk kvalfangar. Han vart skyttar 22 år gammal i 1907 og gjorde teneste som skyttar i alle sesongane fram til 1948-1949. Han var tilsett i fleire av dei store kvalfangstselskapa og var òg fangstbestyrar i fleire sesongar, mellom anna for Salvesen and Co. i Leith i Skottland. Han var kjend som ein dugande skyttar og for dette vart Skontorp Cove eller Skontorpvika på Bryde Island utanfor Graham Land i Antarktis kalla opp etter han. Vika vart nytta som ankringsplass for kvalkokeria til Salvesen i 1910-åra.

Skontorp arbeidde 1919-1922 for Tønsberg Hvalfangeri frå Husvik på Sør-Georgia.

Kjelder

Fødde i 1885
Norske kvalfangarar
Slomer Cove

Slomer Cove (bulgarsk залив Сломер, ‘Zaliv Slomer’) er ei 11,2 km brei vik som trengjer 5.9 km inn på nordvestkysten av Trinityhalvøya på Den antarktiske halvøya sør for Kapp Kjellman og nord for Auster Point.

Vika er kalla opp etter busetnaden Slomer nord i Bulgaria.

Kjelder

 Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)
 SCAR Composite Antarctic Gazetteer.

Viker i Graham Land
Geografi på Trinityhalvøya
Bulgaria og Antarktis
Smokinya Cove

Smokinya Cove (bulgarsk залив Смокиня, ‘Zaliv Smokinya’) er ei 3,5 km brei vik ved Prince Gustav Channel som trengjer 2,2 km søraustkysten av Trinityhalvøya i Graham Land i Antarktis. Ho har innløp nord for Azimuth Hill.

Vika er kalla opp etter kystbyen Smokinja søraust i Bulgaria.

Kjelder

 SCAR Composite Antarctic Gazetteer.

Viker i Graham Land
Geografi på Trinityhalvøya
Bulgaria og Antarktis
South Bay på Doumer Island

South Bay er ei 1,7 km brei vik som trengjer 2,8 km inn mellom Cape Kemp og Py Point på sørvestkysten av Île Doumer i Antarktiske Arkipel i Antarktis. Ho vart kartlagd av British Graham Land Expedition i februar 1935 og fekk dette namnet etter plasseringa på øya (Sørvika). Den austlege delen av vika har spesiell vernestatus. På sørsida ligg den chilensk forskingstasjonen Yelcho, som er eigd av Det chilenske antarktiske instituttet og som berre er i drift om sommaren.

Kjelder 

Denne artikkelen bygger på «South Bay (Doumer Island)» frå ,  den 23. november 2012. 
 oppgav desse kjeldene:

Viker i Graham Land
Verneområde i Antarktis
Instituto Antártico Chileno

Instituto Antártico Chileno eller INACH (norsk Det chilenske antarktisinstituttet) er eit offentleg institutt i Chile som har ansvar for å styre og koordinere vitskaplege aktivitetar i Chilensk Antarktis. Det er den nasjonale operatøren i Antarktis og har ei aktiv rolle i saker som omhandlar Antarktis.

Kjelder

Denne artikkelen bygger på «Instituto Antártico Chileno» frå ,  den 23. november 2012.

Bakgrunnsstoff
 Offisiell nettstad

Chilensk Antarktis
Forskingsinstitutt i Chile
Vitskap og teknologi i Antarktis
Antarktiske byrå
Chile og Antarktis